Title: Príloha č
Author: .
Last saved by: Lengyelová Tímea
Company: MP SR

Príloha č. 4
k nariadeniu vlády č. .... / 2004 Z. z.

Podrobnosti pre stanovenie pravdepodobnej kontaminácie a možného šírenia
hnedej hniloby.

1.	Pri stanovovaní rozsahu pravdepodobnej kontaminácie podľa § 5 ods. 1 písm. a) bod 3 a písm. c) bod 3 sa podľa relevantnosti prihliada na
1.1.	 uvedený rastlinný materiál pestovaný na mieste produkcie, ktoré bolo podľa § 5 ods. 1 písm. a) bod 2 označené za kontaminované hnedou hnilobou,
1.2.	 miesto alebo miesta produkcie s produkčným prepojením na uvedený rastlinný materiál označený podľa § 5 ods. 1, písm. a) bod 2 za kontaminovaný hnedou hnilobou vrátane miest, ktoré priamo alebo prostredníctvom spoločného zmluvného partnera používali výrobné stroje alebo zariadenia,
1.3.	 uvedený rastlinný materiál, ktorý bol pestovaný na mieste alebo miestach produkcie uvedenom v bode 1.2. alebo bol prítomný na takomto mieste alebo miestach produkcie v dobe, kedy sa na tomto mieste produkcie vyskytol rastlinný materiál označený za kontaminovaný hnedou hnilobou podľa § 5 ods. 1 písm. a) bod 2,
1.4.	 sklady, v ktorých sa manipulovalo s rastlinným materiálom z vyššie uvedených miest produkcie,
1.5.	 všetky strojové zariadenia, vozidlá, lode, skladovacie priestory alebo ich časti a akékoľvek iné predmety vrátane obalového materiálu, ktoré mohli prísť do styku s rastlinným materiálom, ktorý bol podľa § 5 ods. 1 písm. a) bod 2 označený za kontaminovaný hnedou hnilobou,
1.6.	 akýkoľvek rastlinný materiál, ktorý bol v styku so zariadeniami alebo objektmi uvedenými v bode 1.5. alebo v nich bol uskladnený pred ich dezinfekciou alebo vyčistením,
1.7.	 v dôsledku testovania podľa § 5 ods. 1 písm. a) bod 1, v prípade zemiakov, tie hľuzy alebo rastliny, ktoré majú príbuzenský klonový pomer k rastlinnému materiálu, ktorý bol podľa § 5 ods. 1 písm. a) bod 2 označený za kontaminovaný a v prípade rajčiakov tie rastliny, ktoré pochádzajú z rovnakého osiva ako daný rastlinný materiál a pri ktorých sa i v prípade negatívneho výsledku testovania prítomnosti patogéna na základe klonovej príbuznosti kontaminácia hnedou hnilobou zdá byť pravdepodobnou;
1.8.	 miesto alebo miesta produkcie uvedeného rastlinného materiálu spomínaného v bode 1.7.,
1.9.	 miesto alebo miesta produkcie uvedeného rastlinného materiálu, na ktorom sa na zavlažovanie alebo postrek používala voda, ktorá bola podľa § 5 ods. 1 písm. c) bod 2 označená za kontaminovanú hnedou hnilobou,
1.10.	uvedený rastlinný materiál vyprodukovaný na poliach, ktoré boli zaplavené povrchovou vodou, v ktorej bolo dokázaná kontaminácia hnedou hnilobou.

2. Pri stanovovaní možného šírenia hnedej hniloby podľa § 5 ods. 1 písm. a) bod 4 a písm. c) bod 3 sa prihliada na
a) v prípadoch podľa § 5 ods. 1 písm. a) bod 4
1.	blízkosť k iným miestam produkcie, na ktorých sa rastlinný materiál pestuje,
2.	bežnú produkciu a použitie porastov sadivových zemiakov, 
3.	miesta produkcie, na ktorých sa rastlinný materiál zavlažuje alebo postrekuje povrchovou vodou v prípadoch, keď existuje alebo existovalo nebezpečenstvo odplavenia povrchovej vody alebo zaplavenia povrchovou vodou z miest produkcie, ktoré boli podľa § 5 ods. 1 písm. a) bod 2 označené za kontaminované hnedou hnilobou;
b) v prípadoch, kedy bola povrchová voda označená za kontaminovanú hnedou hnilobou podľa § 5 ods. 1 písm. c) bod 2
1.	miesto alebo miesta produkcie, kde sa uvedený rastlinný materiál pestuje bezprostredne vedľa povrchovej vody označenej za kontaminovanú hnedou hnilobou alebo ktoré môže byť touto povrchovou vodou zaplavené,
2.	každú samostatnú zavlažovaciu nádrž, ktorá je spojená s povrchovou vodou označenou za kontaminovanú hnedou hnilobou.

3. Medzi podrobnosti oznámenia uvedeného v § 5 ods. 2 patrí
3.1.	 dátum oznámenia podozrenia na výskyt podľa § 4 a dátumy odberu vzoriek a, podľa vhodnosti, potvrdenia prítomnosti hnedej hniloby podľa § 5,
3.2.	 popis označenej kontaminácie a vymedzenia bezpečnostného pásma.

4. Medzi podrobnosti dodatočného oznámenia uvedeného v § 5 ods. 2 patrí
4.1. pre každú zásielku alebo partiu zemiakov označenú za kontaminovanú, fytocertifikát, číslo rastlinného pasu alebo, podľa vhodnosti, registračné číslo producenta zemiakov, zberného skladu a zasielateľského centra,
4.2. pre každú zásielku alebo partiu rajčiakov označenú za kontaminovanú hnedou hnilobou, fytocertifikát alebo číslo rastlinného pasu,
4.3. názov odrody a označenie stupňa množenia sadivových zemiakov a, podľa možnosti, aj v ostatných prípadoch,
4.4. iné údaje týkajúce sa potvrdeného výskytu hnedej hniloby, ktoré môže požadovať komisia.